text: Til kamp mod fartsyndere
  21 april 2012 kl. 13.50
  Landevejene er de farligste vejstrækninger i Danmark, så i dag gik borgere fra den lille landsby Bråskov til kamp mod fartsynderne.
  Børnene fra landsbyen malede skilte med titlen "Her bor jeg - sænk farten", som skal sættes op i lygtepælene langs vejen. Det er et led i "Rådet for Sikker Trafik"'s landsdækkende kampagne, at landsbyen lørdag valgte at gøre deres for, at bilisterne sætter farten ned når de kommer fra landevejen og ind i Bråskov. 
  - De kommer ofte drønende med 80 km/t ind i gennem byen. Det er værst om morgenen og eftermiddagen, så nu vil vi gøre vores til, at folk tænker over, at her færdes børn, siger initiativtageren til dagens aktion Lucca Lyngbak Nymand.
  